KOMMISSIONEN FOR DE EUROPÆISKE FÆLLESSKABER 
Bruxelles, den 06.05.1998 
KOM(1998) 280 endelig udg. 
Forslag til 
RÅDETS FORORDNING (EF) 
>m ændring af forordning (EØF) nr. 619/71 om fastsættelse af almindelige regler for ydelse af 
støtte til hør og hamp 
(forelagt af Kommissionen) 

BEGRUNDELSE 
INDLEDNING 
1. På Rådets møde i juni 1997 om vedtagelsen af prispakken for 1997/98 opfordrede Rådet 
Kommissionen til at undersøge mulighederne for at indføre obligatoriske kontrakter mellem 
producenterne og forarbejdningsvirksomhederne i hampebranchen. 
2. I forbindelse med prispakken for 1998/99 foreslog Kommissionen, at hektarstøtten 
nedsættes med 25% på grund af de betydelige og vedvarende stigninger i hampearealerne i 
de senere år. 
3. For at sætte en bremse på de betydelige stigninger i hampearealerne og dermed sikre en 
bedre kontrol bør der træffes passende supplerende bestemmelser, idet forordningen om 
fastsættelse af almindelige regler for ydelse af støtte til hør og hamp ændres. 
FORESLÅEDE FORANSTALTNINGER 
4. Det skal sikres, at der kun udbetales støtte for arealer, som reelt er udnyttet. Problemet kan 
løses ved, at der indføres obligatoriske kontrakter mellem producenterne og de af 
medlemsstaterne godkendte forarbejdningsvirksomheder og forpligtelse til forarbejdning. 
Sådanne kontrakter er allerede fastsat i de gældende bestemmelser, men de er ikke 
obligatoriske. Ifølge nærhedsprincippet skal de første forarbejdningsvirksomheder 
godkendes af medlemsstaternes myndigheder, og ikke af Kommissionen. 
5. For yderligere at begrænse risikoen for misbrug af ordningen foreslås det, ud over 
indførelsen af ovennævnte foranstaltninger, at nedsætte maksimumsgrænsen for indholdet af 
THC, at bekræfte kravet om høst efter frødannelse og at indføre supplerende 
rammebestemmelser for høsten. 
6. Da nogle producenter sandsynligvis allerede har indgået kontrakter, når dette forslag 
vedtages, skal Kommissionen kunne træffe overgangsforanstaltninger for det første 
anvendelsesår. 
Z 
VI/2561/98-DA 
Forslag til 
RÅDETS FORORDNING (EF) Nr. 
af 
om ændring af forordning (EØF) nr. 619/71 om fastsættelse af almindelige regler for ydelse af 
støtte til hør og hamp 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr. 1308/70 af 29. juni 1970 om den fælles 
markedsordning for hør og hamp1, senest ændret ved forordning (EF) nr. 3290/942, særlig artikel 4, 
stk. 4, 
under henvisning til forslag fra Kommissionen, og 
ud fra følgende betragtninger: 
I artikel 4, stk. 1, andet afsnit, i forordning (EØF) nr. 1308/70 er det fastsat, at der kun ydes støtte til 
hamp, såfremt hampen er fremstillet af frø af sorter, der giver visse garantier, som skal fastsættes, 
med hensyn til indholdet af rusgifte i det høstede produkt; i artikel 3, stk. 1, i forordning (EØF) nr. 
619/71 om fastsættelse af almindelige regler for ydelse af støtte til hør og hamp3, senest ændret ved 
forordning (EF) nr. 154/974, er der fastsat en maksimumsgrænse for det gennemsnitlige indhold af 
tetrahydrocannabinol (THC) med henblik på bestemmelse af de frøsorter, der kan godkendes; for at 
skærpe de foranstaltninger, der garanterer, at de arealer, for hvilke der ydes produktionsstøtte, ikke 
anvendes til ulovlig dyrkning, bør den for tiden fastsatte maksimumsgrænse nedsættes; det bør 
endvidere fastsættes, at der først kan ydes støtte, når frødannelsen er indtrådt; 
i artikel 3, stk. 2, i forordning (EØF) nr. 619/71 er der for ydelse af støtte til spindhør fastsat en 
ordning med obligatoriske kontrakter mellem producenterne og de første 
forarbejdningsvirksomheder med forpligtelse til forarbejdning; en lignende ordning med 
obligatoriske kontrakter bør også indføres for hamp, for at opnå bedre kontrol med den endelige 
anvendelse af den høstede hamp og garantere, at hampen faktisk forarbejdes; 
i artikel 4 i forordning (EØF) nr. 619/71 er der fastsat en administrativ kontrolordning, der sikrer, at 
det produkt, for hvilket der er ansøgt om støtte, opfylder de nødvendige betingelser herfor; 
kontrolordningen for hamp bør skærpes, idet der indføres en administrativ forhåndsgodkendelse af 
udsåning; 
1 EFT L 146 af 4.7.1970, s. 1. 
2 EFT L 349 af 31.12.1994, s. 105. 
3 EFT L 72 af 26.3.1971, s. 2. 
4 EFT L 27 af 30.1.1997, s. 1. 
3 
de i denne forordning fastsatte foranstaltninger skal gennemføres på de bedst mulige betingelser; 
overgangsforanstaltninger kan derfor vise sig nødvendige for at lette overgangen til den nye 
ordning -
UDSTEDT FØLGENDE FORORDNING: 
Artikel 1 
I forordning (EØF) nr. 619/71 foretages følgende ændringer: 
1) Artikel 3, stk. 1, affattes således: 
"1. For hamp ydes støtten kun til den producent, som inden en nærmere fastsat dato har 
indgået en kontrakt med den første forarbejdningsvirksomhed, der er godkendt af 
myndighederne i den medlemsstat, hvor dens anlæg er beliggende, hvorefter den 
første forarbejdningsvirksomhed erhverver ejendomsretten til hampen og forpligter 
sig til at forarbejde den. 
Støtte ydes kun fpr hamp, der er høstet efter frødannelsen og dyrket af certificeret frø 
af sorter, som er anført på en liste, som opstilles efter proceduren i artikel 12 i 
forordning (EØF) nr. 1308/70. På listen anføres kun sorter, for hvilke en medlemsstat 
ved analyse har fastslået, at indholdet af THC (tetrahydrocannabinol) i forhold til det 
konstante indhold i en prøve ikke overstiger 0,15%. 
Ovennævnte prøve skal udtages af den øverste tredjedel af et repræsentativt antal 
planter tilfældigt udvalgt ved blomstringsperiodens afslutning og befriet for stængler 
og frø." 
2) I artikel 4, stk. 1, indsættes som andet afsnit: 
"For hamp indfører medlemsstaterne administrative rammebestemmelser for 
hampedyrkningen, der omfatter forhåndsgodkendelse af udsåningen på arealer, for hvilke 
der kan ydes produktionsstøtte. Kriterierne og reglerne herfor vedtages efter proceduren i 
artikel 12 i forordning (EØF) nr. 1308/70." 
3) Artikel 6a affattes således: 
"Artikel 6a 
Hvis overgangsforanstaltninger er nødvendige for at lette gennemførelsen af de i forordning 
(EF) nr. —/98 fastsatte tilpasninger af ordningen fra produktionsåret 1998/99, vedtages 
foranstaltningerne efter proceduren i artikel 12 i forordning (EØF) nr. 1308/70. De gælder 
senest til udgangen af produktionsåret 1999/2000." 
^ 
Artikel 2 
Denne forordning træder i kraft på syvendedagen efter offentliggørelsen i De Europæiske 
Fællesskabers Tidende. 
Den anvendes fra produktionsåret 1998/99. Artikel 1, nr. 3), anvendes dog fra forordningens 
ikrafttræden. 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
j~ 
FINANSIERINGSOVERSIGT VI/2561/98-DA 
DATO: 
1. BUDGETPOST: Bl-1402 BEVILLINGER: 16mio.ECU 
2. FORANSTALTNINGENS BETEGNELSE: Forslag til Rådets forordning om ændring af forordning (EØF) nr. 
619/71 om fastsættelse af almindelige regler for ydelse af støtte til hør og hamp 
3. RETSGRUNDLAG: Artikel 4, stk. 4, i forordning (EØF) nr. 1308/70 
~4. FORMÅL: At indføre nye bestemmelser, som bedre sikrer, at den hamp, for hvilken der ansøges om støtte, dyrkes til 
reelle og lovlige formål 
12-MÅNEDERS-
PERIODE 5. FINANSIELLE VIRKNINGER INDEVÆRENDE 
REGNSKABSÅR 
(1998) FØLGENDE 
REGNSKABSÅR 
(1999) 
5.0 UDGIFTER, SOM AFHOLDES 
- OVEREF-BUDGETTET 
RESTITUTION/INTERVENTION 
- OVER DE NATIONALE 
BUDGETTER 
- AF ANDRE 
5.1 INDTÆGTER 
- EF's EGNE INDTÆGTER 
(AFGIFTER/TOLD) 
- NATIONALE KILDER (1) (0 
2000 2001 2002 2003 
5.0.1 OVERSLAG - UDGIFTER 
5.1.1 OVERSLAG - INDTÆGTER (1) (1) (1) (1> 
5.2 BEREGNING: 
6.0 ER FINANSIERING MULIG GENNEM BEVILLINGER OPFØRT UNDER DET 
PÅGÆLDENDE KAPITEL I DET LØBENDE BUDGET? JA 
6.1 ER FINANSIERING MULIG VED OVERFØRSEL MELLEM KAPITLER I DET LØBENDE 
BUDGET? 
6.2 ER ET TILLÆGSBUDGET NØDVENDIGT? 
6\3 SKAL DER OPFØRES BEVILLINGER PÅ FREMTIDIGE BUDGETTER? NEJ 
JA 
BEMÆRKNINGER: Den foreslåede foranstaltning får ingen direkte følger for budgettet. Forpligtelsen til at indgå 
kontrakter, godkendte forarbejdningsvirksomheders forarbejdning af hampen og de nye betingelser 
for høst af frø og indførelse af administrative rammebestemmelser vil dog kunne føre til en 
nedsættelse af de støtteberettigede arealer. Det er vanskeligt at opgøre besparelserne som følge af en 
sådan eventuel nedsættelse. 
C 
ISSN 0254-1459 
KOM(98) 280 endelig udg. 
DOKUMENTER 
DA 03 15 10 01 
Katalognummer : CB-CO-98-290-DA-C 
ISBN 92-78-35536-4 
Kontoret for De Europæiske Fællesskabers Officielle Publikationer 
L-2985 Luxembourg 
1